**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 89**

(protokols Nr. 4, 27. p.)

**Par Madonas novada pašvaldības Līdzdalības budžeta maksimālā finansējuma viena projekta realizācijai noteikšanu**

Madonas novada pašvaldība 2024. gada 31. oktobrī (domes lēmums Nr. 622, prot. Nr. 22, 8. p.) apstiprināja Madonas novada pašvaldības saistošos noteikumus Nr. 20 “Madonas novada pašvaldības līdzdalības budžeta nolikums”. Madonas novada pašvaldības 2025. gada budžetā Līdzdalības budžetam apstiprinātā summa ir EUR 60 000 (sešdesmit tūkstoši *euro*, 00 centi), (domes lēmums Nr. 56, prot. Nr. 2, 54. p.).

Saistošo noteikumu 7. punkts nosaka, ka maksimālais finansējums viena Projekta realizācijai tiek noteikts ar Domes lēmumu.

Lai izsludinātu 2025. gada Līdzdalības budžeta projektu pieteikšanos, nepieciešams apstiprināt maksimālo finansējumu viena Līdzdalības budžeta projekta realizācijai.

Noklausījusies sniegto informāciju, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noteikt maksimālo finansējumu viena Madonas novada pašvaldības Līdzdalības budžeta projekta realizācijai EUR 20 000 (divdesmit tūkstoši *euro*, 00 centi).
2. Līdzfinansējumu projektu īstenošanai nodrošināt no Madonas novada pašvaldības 2025. gada budžeta pozīcijas “Sabiedrības integrācija un līdzdalība. Līdzdalības budžets” (kods 1501.39.1) paredzētajiem līdzekļiem 60 000,00 EUR (sešdesmit tūkstoši *euro*, 00 centi) apmērā.

 Domes priekšsēdētājs A. Lungevičs

*A. Noviks 22034411*